KTC จัดกิจกรรมทำดีกลางปี “ราชบุรี…มีดีมากกว่าโอ่ง”
KTC จัดกิจกรรมทำดีกลางปี “ราชบุรี...มีดีมากกว่าโอ่ง” ณ วัดคงคาราม วัดขนอน พิพิธภัณฑสถานแห่งชาติราชบุรี วัดมหาธาตุวรวิหาร และโครงการเรื่องของโอ่ง เมื่อเร็วๆ นี้
4 ก.ย. 2561

นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย จำกัด (มหาชน) หรือ KTC จัดกิจกรรมทำดีกลางปี “ราชบุรี…มีดีมากกว่าโอ่ง” ชวนสื่อมวลชนไปร่วมรู้จัก “ราชบุรี” ในอีกมุมมองหนึ่งที่คนมักนึกถึงเพียงแค่โอ่งมังกรอันเป็นสัญลักษณ์ของจังหวัด แต่ด้วยอัตลักษณ์ของดินแดนแห่งชาติพันธุ์และวัฒนธรรมลุ่มน้ำแม่กลองที่มีความรุ่งเรืองตั้งแต่อดีตมายาวนานกว่า 2,000 ปี จึงเป็นเมืองที่มีเสน่ห์เต็มไปด้วยเรื่องราวของประวัติศาสตร์ ศิลปวัฒนธรรมและประเพณีหลากหลายที่ผสมผสานกันอย่างกลมกลืนและลงตัว
โดยมี 3 วิทยากรนักวิชาการและผู้เชี่ยวชาญด้านศิลปวัฒนธรรมร่วมกันถ่ายทอดเรื่องราวแบบเจาะลึกถึงความศรัทธา ความเชื่อ วิถีชีวิตของผู้คน และผู้เดินทางยังได้ร่วมกันสัมผัสโบราณสถาน โบราณวัตถุและมรดกทางวัฒนธรรมที่ยังคงอยู่จนถึงทุกวันนี้ ณ วัดคงคาราม วัดขนอน พิพิธภัณฑสถานแห่งชาติราชบุรี วัดมหาธาตุวรวิหาร และโครงการเรื่องของโอ่ง เมื่อเร็วๆ นี้